El guitarrista José María Gallardo oferix un concert dins de la programació de l'Any Joaquín Rodrigo 2024-2025
26 de novembre 2024

Amb motiu de l'Any Joaquín Rodrigo 2024-2025, la programació de tardor de la regidoria de Cultura de l'Ajuntament de Sagunt inclou el concert del guitarrista sevillà José María Gallardo del Rey, ‘Joaquín Rodrigo, semblança de la seua obra per a guitarra’. Este esdeveniment musical tindrà lloc el dijous 28 de novembre a les 20.30 hores a l'Auditori Joaquín Rodrigo. L'entrada és gratuïta fins a completar l'aforament.

La regidora de Cultura, Ana María Quesada, ha destacat de l'intèrpret que “és un guitarrista excepcional que segur ens captivarà, ens enamorarà, perquè ningú toca la guitarra com ell”. I ha afegit: “És reconegut internacionalment i això té un perquè, s'ho ha guanyat a pols en tota la seua carrera professional i tenim la sort que ens acompanye a Sagunt”.

El programa d'esta actuació arreplega una sèrie d'obres que el compositor saguntí va dedicar a la guitarra, instrument que va arribar a convertir la seua música en una de les més universals i programades de la història de la música.

Les obres interpretades seran: _Zarabanda Lejana_ (1926), _Tres Pequeñas Piezas_ (_Ya se van los Pastore_s, _Por los Caminos de Santiago_, _Pequeña Sevillana_) (1963), _En los Trigales_ (1958), _Fandango_ (1954), _Sonata Giocosa_ (1959) i _Aranjuez, Ma Pensée_ (1939).

![](/media/jiibmvrh/thumbnail_image004_c.jpg?width=424&height=379&mode=max)

*   [](http://www.facebook.com/sharer.php?u=https://aytosagunto.es/va/actualitat/el-guitarrista-jose-maria-gallardo-oferix-un-concert-dins-de-la-programacio-de-l-any-joaquin-rodrigo-2024-2025/ "Facebook")
*   [](http://twitter.com/share?url=https://aytosagunto.es/va/actualitat/el-guitarrista-jose-maria-gallardo-oferix-un-concert-dins-de-la-programacio-de-l-any-joaquin-rodrigo-2024-2025/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/el-guitarrista-jose-maria-gallardo-oferix-un-concert-dins-de-la-programacio-de-l-any-joaquin-rodrigo-2024-2025/ "Linked In")
*   [](mailto:?body=https://aytosagunto.es/va/actualitat/el-guitarrista-jose-maria-gallardo-oferix-un-concert-dins-de-la-programacio-de-l-any-joaquin-rodrigo-2024-2025/)